สังคมข่าวหุ้น
ดัชนีหุ้นไทยปิดตลาด 1,583.53 จุด เพิ่มขึ้น 1.41 จุด มูลค่าการซื้อขาย 38,162 ล้านบาท ตอบรับแรงหนุนจากหุ้นกลุ่มพลังงาน หลังเหตุความไม่สงบในซีเรียดันราคาน้ำมันสูงขึ้น สัปดาห์นี้แนวโน้มหุ้นไทยแกว่งแคบๆ เข้าใกล้หยุดยาว ช่วงเทศกาลสงกรานต์ ประเมินแนวต้าน 1,592 จุด แนวรับ 1,575 จุด...
10 เม.ย. 2560

เล็กเสียวหงส์
 
ดัชนีหุ้นไทยปิดตลาด 1,583.53 จุด เพิ่มขึ้น 1.41 จุด มูลค่าการซื้อขาย 38,162 ล้านบาท ตอบรับแรงหนุนจากหุ้นกลุ่มพลังงาน หลังเหตุความไม่สงบในซีเรียดันราคาน้ำมันสูงขึ้น สัปดาห์นี้แนวโน้มหุ้นไทยแกว่งแคบๆ เข้าใกล้หยุดยาว ช่วงเทศกาลสงกรานต์ ประเมินแนวต้าน 1,592 จุด แนวรับ 1,575 จุด…
*…JAS น่าจับตาอย่างใกล้ชิด หลังที่ปรึกษาทางการเงินอิสระ เห็นควรว่า “ผู้ถือหุ้น JAS ควรอนุมัติขายสินทรัพย์ธุรกิจบรอดแบนด์อินเทอร์เน็ตมูลค่า 50,000-70,000 ล้านบาทเข้ากองทุนโครงสร้างพื้นฐานบรอดแบนด์อินเอร์เน็ตจัสมิน (JASIF)” ว่ากันว่า JAS จะมีกำไรพิเศษ 12,000-14,000 ล้านบาท หรือเฉลี่ย 1.92-2.24 บาท และนำไปสู่การจ่ายปันผลพิเศษไม่น่าต่ำกว่า 2.00 บาท..ว้าวๆๆ  เทียบราคากระดาน 8.80 บาท ผลตอบแทนเกิน 20% เลยเชียวนะ..!!…
*…SCC ราคาฟื้นตัวเหนือระดับ 550 บาทอีกครั้ง หลังผ่านพ้นช่วง XD มาแล้ว ขานรับแนวโน้มผลประกอบการไตรมาส 1/60 ที่ประเมินว่าจะอยู่ที่ 13,400 ล้านบาท พร้อมราคาเป้าหมายใหม่ 620 บาท ที่สำคัญ “ธุรกิจปิโตรเคมี” ยังเป็นพระเอกได้อย่างต่อเนื่อง…
*…TPIPP หุ้นน้องใหม่ไปไม่เป็นจริงๆ ราคาหุ้นไม่พ้นจอง (7.00 บาท) ซะที..บทเรียนหุ้นตัวนี้อยู่ที่ “จำนวนหุ้นมากเกินไป” ทำให้ลงทุนในเชิงส่วนต่างราคาแทบไม่ได้จะขยับหรือดันราคาแต่ละครั้งต้องใช้เงินจำนวนมาก แม้ว่าราคาไอพีโอ 7.00 บาท ดูเหมือนไม่แพง แต่ต้องแบกหุ้นเยอะๆ ไม่ไหวเหมือนกัน..งานนี้กองทุนต่างๆ ต้องแบกขาดทุนกันต่อไป…
*…EA-DEMCO ราคาร่วงทั้งคู่ ตกเป็นเหยื่อของความสับสนกับข่าวสารกรณีการใช้ที่ดิน สปก.ทั้งที่ว่าเรื่องนี้จบไปแล้ว เอากันชัดๆ “สมปอง อินทร์ทอง” เลขาฯ สปก. ย้ำชัด 15 บริษัท (รวมถึง EA-DEMCO) ที่ได้รับการอนุมัติไปแล้ว “เดินต่อไปได้เลย” ไม่ได้มีปัญหาอะไร..เพียงแต่ว่าโครงการใหม่ๆ ที่กำลังจะขออนุญาตใช้ที่ดิน สปก. อันนี้เองที่ชะลอไว้ก่อน ..เข้าใจตรงกันแล้วนะ.!…
*…ADVANC-DTAC ดูเหมือนถูกจับมาเก็งกำไรเรื่องคลื่น 2300 MHz ที่ทีโอทีจะประกาศรายชื่อพันธมิตรใหม่ 12 เม.ย. 60 ส่วนใหญ่ฟันธงว่า DTAC เข้าวินแน่ๆ เพราะไม่มีทางเลือกต้องเสนอเงื่อนไขดีที่สุดให้ทีโอที เพื่อต้องแลกกับการได้มาซึ่งคลื่น 2300 MHz เพื่อชดเชยคลื่น 1800 MHz ที่จะหมดอายุสัมปทานลงไป..แต่มีบางคนมองว่า ADVANC จะเข้าวิน เพราะด้วยการที่บริษัทประกาศรุก “ฟิกซ์ บรอดแบนด์” เพื่อตอบสนองการ AIS Live TV ทำให้ ADVNAC ต้องการคลื่น 2300 MHz เพื่อเสริมขุมกำลังด้วยเช่นกัน..แต่ไม่แน่นะทีโอทีอาจเลือกทั้ง ADVANC-DTAC ก็เป็นได้นะ..อย่าลืมนะว่า 60 MHz เชียวนะ..แบ่งกันไปค่ายละ 30 MHz ถือว่าวินวิน..ได้เช่นกัน..ส่วน TRUE ที่มีในมืออยู่ก็เยอะแล้ว..น่าจะเป็นเพียงกันเข้ามากันท่าซะมากกว่า.!?…
*…WHAUP น้องใหม่เปิดซิงวันนี้ (10 เม.ย.) ราคาไอพีโอ 26.25 บาท น่าจะพอผ่านไปได้..แต่จะให้ไปถึง 30 บาท ตามที่หลายคนตั้งใจอาจต้องใช้เวลาพอสมควร หรือหากไปถึงได้ แต่คงยืนได้ลำบาก..ด้วยเซนติเมนท์ตลาดหุ้นไทย ก่อนเทศกาลหยุดยาวแบบนี้ คงไม่มีใครอยากเป็นคนหัวสูงเป็นแน่..แต่เอาเถอะหุ้นตัวนี้พื้นฐานไม่มีใครเถียง “ดีแน่นอน” แต่เข้าเทรดช่วงนี้..ขาเชียร์ลุ้นกันเหนื่อยหน่อยนะ!?…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น